Source: https://www.riigiteataja.ee/akt/403102018003
Timestamp: 2019-11-20 15:56:36+00:00

Document:
Paldiski Lasteaed Naerulind põhimäärus – Riigi Teataja
Paldiski Lasteaed Naerulind põhimäärus
Paldiski Lasteaed Naerulind põhimäärus - sisukord
§ 2 Lasteasutuse asukoht ja teeninduspiirkond
2 STRUKTUUR, ÕPPE- JA KASVATUSKORRALDUSE ALUSED
§ 11 Lasteasutuse tööaeg
RT IV, 03.10.2018, 3
Vastu võetud 25.09.2018 nr 19
Määrus kehtestatakse kohaliku omavalitsuse korralduse seaduse § 35 lõike 2, koolieelse lasteasutuse seaduse § 9 lõigete 2 ja 3 alusel ja tulenevalt Lääne-Harju valla põhimääruse § 54 lõikest 3.
(1) Lasteasutuse nimetus on Paldiski Lasteaed Naerulind (edaspidi lasteasutus).
(2) Lasteasutus töötab Haridus- ja Teadusministeeriumi poolt välja antud koolitusloa alusel.
§ 2. Lasteasutuse asukoht ja teeninduspiirkond
(1) Lasteasutuse asukoht on Rae 34, Paldiski linn, Lääne-Harju vald, 76806 Harjumaa.
(2) Lasteasutuse teeninduspiirkond on Lääne-Harju valla haldusterritoorium.
(2) Lasteasutus on Lääne-Harju Vallavalitsuse (edaspidi vallavalitsus) hallatav asutus.
(3) Lasteasutus juhindub oma tegevuses Eesti Vabariigi ja Lääne-Harju valla õigusaktidest ning käesolevast põhimäärusest.
(1) Lasteasutusel on oma nimetusega pitsat ja muu sümboolika.
(2) Sümboolika kasutamise korra kehtestab lasteasutuse direktor (edaspidi direktor) kooskõlastatult hoolekoguga.
(1) Lasteasutuse asjaajamise keel on eesti keel.
(2) Lasteasutuses toimub õppe- ja kasvatustegevus eesti keeles.
(3) Lasteasutuse asjaajamine toimub vastavalt direktori poolt kehtestatud korrale.
(1) Lasteasutuse põhimääruse kinnitab ja teeb selles muudatusi vallavolikogu vallavalitsuse ettepanekul.
2. peatükk STRUKTUUR, ÕPPE- JA KASVATUSKORRALDUSE ALUSED
(1) Lasteasutus on sõime- ja aiarühmaealistele lastele.
(2) Lasteasutuses on kuni 6 rühma. Rühmad moodustatakse õppeaasta alguses vastavalt laste vanusele järgmiselt:
1) sõimerühmas - pooleteise- kuni kolmeaastased lapsed;
- kolme kuni kuueaastased lapsed;
- kuue kuni seitsmeaastased lapsed ja lapsed, kelle koolikohustuse täitmise alustamine on edasi lükatud.
(3) Vajadusel moodustatakse liit-, sobitus- ja/või erirühmi.
(3) Direktor esitab arengukava vallavalitsusele kinnitamiseks.
(1) Lasteasutuse õppe- ja kasvatustegevuse aluseks on lasteasutuse õppekava, mis vastab koolieelse lasteasutuse riiklikule õppekavale.
(2) Lasteasutuse õppekava määrab kindlaks:
2) õppe- ja kasvatustegevuse sisu, mahu ja selle ajalise korralduse;
3) lapse arengu hindamise põhimõtted;
4) 6-7-aastase lapse eeldatavad üldoskused;
5) 6-7-aastase lapse arengu eeldatavad tulemused õppekava läbimisel.
(3) Lasteasutuse õppekava kinnitab direktor pedagoogilise nõukogu ettepanekul, kuulates ära hoolekogu arvamuse.
(4) Lasteasutuse õppekava läbinule annab lasteasutus välja koolivalmiduskaardi, milles on kirjeldatud lapse arengu tulemused.
(5) Lasteasutusel on oma tegevus- ja päevakava, mille koostamisel arvestatakse riiklikku õppekava. Lasteasutuse tegevus- ja päevakava kinnitab direktor.
(6) Lapse arengu toetamiseks teevad pedagoogid koostööd lapsevanemaga, teavitades lapsevanemat regulaarselt lapse arengust ja õppimisest ning õppe- ja kasvatustegevuse korraldusest.
§ 11. Lasteasutuse tööaeg
(1) Õppeaasta algab 1. septembril ja kestab õppe algusest ühel kalendriaastal uue õppe alguseni järgmisel kalendriaastal.
(2) Lasteasutuse aastaringse või hooajalise tegutsemise ja lahtioleku aja kinnitab vallavalitsus hoolekogu ettepanekul.
(1) Laste lasteasutusse vastu võtmisel ja sealt välja arvamisel lähtutakse vallavalitsuse kehtestatud korrast.
2) nõuda vajalike tingimuste loomist lapse mitmekülgseks arenguks ja kasvamiseks, aidates ka ise kaasa nende tingimuste kujunemisele;
4) pöörduda kasvatamist ja õpetamist puudutavate vaidlusküsimuste korral hoolekogu, direktori, vallavalitsuse või lasteasutuse üle riiklikku järelevalvet teostava organi poole.
3) teavitama õpetajat lapse puudumisest;
4) teavitama lasteaeda lapse tervisehäiretest;
5) katma lapse osaluskulud õigusaktidega kehtestatud määras ja korras.
(1) Lasteasutuse töötajad (edaspidi personal) on pedagoogid, õpetajaid abistavad ja majandamist tagavad töötajad.
(2) Lasteasutuse personali koosseisu määrab direktor lähtuvalt haridus- ja teadusministri kinnitatud miinimumkoosseisust.
(3) Õpetajate, õppealajuhataja ja teiste õppe- ja kasvatusalal töötavate isikute vaba ametikoha täitmiseks korraldab direktor konkursi, mille läbiviimise korra kinnitab hoolekogu direktori ettepanekul.
(4) Personaliga sõlmib töölepingud, neid muudab ja ütleb üles ning kinnitab ametijuhendid direktor vastavuses töölepingu seadusega.
(5) Personali ülesanded, kohustused, õigused ja vastutus määratakse kindlaks lasteasutuse põhimääruse, töökorraldusreeglite, ametijuhendite ja töölepingutega, mis on kooskõlas töölepingu seaduse ning pedagoogide teenistust reguleerivate muude õigusaktidega.
(1) Personal tagab lasteasutuses tervisliku ja turvalise keskkonna ning hoolitseb lapse tervise eest tema lasteasutuses viibimise ajal.
(2) Pedagoogid loovad tingimused laste kasvatamiseks ja arenemiseks, mis põhineb vastastikusel lugupidamisel ning üksteisemõistmisel laste ja nende vanematega ning personaliga, samuti hoolitsevad laste elu ja tervise eest lasteasutuses.
(3) Pedagoogid on kohustatud nõustama lasteasutuses käivate laste vanemaid ja teeninduspiirkonnas elavate, lasteasutuses mittekäivate laste vanemaid nende soovil õppe- ja kasvatusküsimustes.
(4) Personalil on keelatud avalikustada lapselt saadud teavet lapse perekonna kohta v.a juhul, kui on selgunud, et lapse kodune kasvukeskkond on ebarahuldav või kui laps on kehalise, emotsionaalse või seksuaalse väärkohtlemise ohver. Sel juhul tuleb teavitada sellest vallavalitsuse ametnikku, kelle pädevusse kuuluvad sotsiaaltöö või lastekaitseküsimused.
(1) Lasteasutuse tööd juhib direktor, kelle kinnitab ametisse ja vabastab ametist vallavalitsus vallavanema ettepanekul. Töölepingu direktoriga sõlmib, muudab ja ütleb üles vallavanem.
(2) Direktori vaba ametikoha täitmiseks korraldatakse avalik konkurss. Konkursi kuulutab välja ja selle läbiviimise korra kehtestab vallavalitsus.
(3) Direktori ülesanne on juhtida lasteasutuse tegevust vastavalt õppekavale koostöös pedagoogilise nõukogu ja hoolekoguga ning tagada lasteasutuse tulemuslik töö ja areng, rahaliste vahendite sihipärane ja otstarbekas kasutamine ning kodukorra järgimine.
(5) Direktor on töölepingu kehtivuse ajal lasteasutuse seadusjärgne esindaja.
1) koostab ja esitab kooskõlastatult hoolekoguga lasteasutuse eelarve projekti valla õigusaktides kehtestatud korras ja tähtaegadel;
2) teeb tehinguid õigusaktides sätestatud ülesannete täitmiseks eelarves selleks ette nähtud vahendite piires ja tagab eelarves kavandatud tulude täitmise ning laekumise;
4) vastutab lasteasutust teenindavale raamatupidamisüksusele tööks vajalike dokumentide ja informatsiooni õigeaegse edastamise eest;
5) annab oma pädevuse piires lasteasutuse töö korraldamiseks käskkirju ja kontrollib nende täitmist;
6) tagab seaduste ja muude riigi ja valla õigusaktide ning lepingutega sätestatud aruannete koostamise ja esitamise;
7) kehtestab töökorralduse reeglid;
9) korraldab lasteasutusele saabunud teabenõuetele, kirjadele, märgukirjadele ja selgitustaotlustele vastamist ja nende lahendamist;
10) moodustab ja komplekteerib lasteasutuse rühmad ja kehtestab nende tööaja;
11) kinnitab lasteasutuse tegevus- ja päevakava ning pedagoogilise nõukogu ettepanekul lasteasutuse õppekava, võttes arvesse hoolekogu arvamuse;
13) kontrollib päevakavast, toitlustamis-, terviseedendus- ja tervisekaitsenõuetest kinni pidamist ning vastutab nende täitmise eest;
14) korraldab vähemalt kord aastas lastevanemate üldkoosoleku;
15) annab aru hoolekogule;
16) tegeleb enesetäiendamisega, on kursis haridusuuendustega;
17) teeb vallavalitsusele ettepaneku lasteasutuse struktuuri kinnitamiseks;
18) kinnitab lasteasutuse töötajate koosseisu ja palgajuhendi käskkirjaga;
19) kehtestab lasteasutuse sisehindamise läbiviimise korra;
(1) Pedagoogid kuuluvad lasteasutuse pedagoogilisse nõukogusse, mille ülesanne on planeerida, analüüsida ja hinnata õppe- ja kasvatustegevust ja teha direktorile, hoolekogule ja vallavalitsusele ettepanekuid õppe- ja kasvatustegevuse parandamiseks.
(2) Pedagoogilise nõukogu koosolekud toimuvad vähemalt üks kord kvartalis. Pedagoogilise nõukogu otsused protokollitakse.
(1) Hoolekogu on alaliselt tegutsev organ, kelle ülesanne on jälgida, et õppe- ja kasvatustegevus vastaks laste arengule ja huvidele ning teha sellesuunalist koostööd lasteasutuse personaliga. Hoolekogul on õigus saada direktorilt ja vallavalitsuselt oma tööks vajalikku informatsiooni.
(2) Lasteasutuse hoolekogusse kuuluvad õpetajate esindaja, iga rühma vanemate esindaja ja valla esindaja. Direktor esitab hoolekogu koosseisu vallavalitsusele kinnitamiseks ühe kuu jooksul õppeaasta algusest arvates.
(3) Hoolekogu valitakse iga õppeaasta alguses hiljemalt 30. septembriks.
(4) Hoolekogu valimine:
1) lapsevanemate esindajaks valitakse igast rühmast üks lapsevanem, kelleks on rühma lastevanemate koosolekul hääletamisel enim poolthääli saanud lapsevanemad;
2) õpetajate esindajaks valitakse pedagoogilise nõukogu koosolekul hääletamisel enim poolthääli saanud õpetaja;
3) vallavalitsuse esindaja nimetatakse isiku nõusolekul vallavalitsuse korraldusega.
(5) Vallavalitsus kinnitab hoolekogu koosseisu üheks õppeaastaks.
(6) Hoolekogu liikme volitused lõppevad ennetähtaegselt:
1) konkreetse rühma vanemate esindajaks valitud lapsevanema selles rühmas käiva lapse väljaarvamisel lasteasutuse rühma nimekirjast;
2) vanema esindajaks valitud isiku tööle asumisel lasteasutuses, mille hoolekogu liige ta on;
4) õpetajate esindajaks valitud pedagoogi töösuhte lõppemisel;
5) esindaja surma korral.
(7) Töö korraldamiseks valib hoolekogu oma liikmete hulgast esimehe ja tema asetäitja. Hoolekogu töövorm on koosolek, mis toimub vähemalt üks kord kvartalis hoolekogu esimehe või direktori ettepanekul. Hoolekogu koosolekud protokollitakse.
2) annab direktorile ja vallavalitsusele soovitusi lasteasutuse eelarve koostamiseks ja eelarvevahendite otstarbekaks kasutamiseks;
5) otsustab teisi seaduste või Lääne-Harju valla õigusaktidega hoolekogu pädevusse antud küsimusi.
Lasteasutuse vara kuulub valla omandisse, selle valdamine, kasutamine ja käsutamine toimub vallavolikogu kehtestatud korras.
(1) Lasteasutuse eelarve kinnitab vallavolikogu valla eelarve koosseisus.
(2) Lasteasutuse kulud kaetakse kinnitatud eelarve alusel. Osa lasteasutuse muudest kuludest katavad vanemad. Vanema kaetava osa määra kehtestab vallavolikogu.
(3) Lasteasutus võib sihtasutustelt, äriühingutelt, mittetulundusühingutelt ja üksikisikutelt vastu võtta eraldisi ja annetusi, mis võetakse arvele õigusaktidega kehtestatud korras. Eraldatud või annetatud vahendite kasutamisel tuleb järgida annetaja soovi. Direktor peab eraldisest ja annetusest teavitama vallavalitsust.
(4) Lasteasutus hoiab korras oma ruumid, territooriumi, inventari ja õppevahendid valla eelarves asutusele ettenähtud vahendite piires järgides riigi ning Lääne-Harju valla õigusakte.
(2) Lasteasutuse raamatupidamist ja aruandlust korraldatakse vastavalt riigi ja Lääne-Harju valla õigusaktidele. Lasteasutus esitab aruandeid riigi ja Lääne-Harju valla õigusaktidega kehtestatud korras ja tähtaegadeks.
(3) Lasteasutuse tegevust kontrollib vallavalitsus, lasteasutuse õppe- ja kasvatustegevuse üle teostab järelevalvet Haridus- ja Teadusministeerium.
(1) Lasteasutuse korraldab ja kujundab ümber või selle tegevuse lõpetab vallavalitsuse ettepanekul vallavolikogu riigi ja Lääne-Harju valla õigusaktidega ette nähtud korras.
(2) Lasteasutuse ümberkorraldamise, ümberkujundamise või tegevuse lõpetamise otsus tehakse arvestusega, et sellest on võimalik teavitada kirjalikult Haridus- ja Teadusministeeriumi, lasteasutust ja vanemaid vähemalt viis kuud enne ümberkorraldamise, ümberkujundamise või tegevuse lõpetamise tähtaega.
(4) Lasteasutuse tegevuse lõpetamise korral tagab vallavolikogu lastele võimaluse jätkata lasteasutuse teenuse kasutamist teises lasteasutuses.
Paldiski Linnavolikogu 29.09.2015.a määrus nr 22 „Paldiski Lasteaed Naerulind põhimäärus“ tunnistatakse kehtetuks.

References: § 2

§ 11
 § 35
 § 9
 § 54

§ 2

§ 11